Laboratorioiden ja näytteenoton tiedonhallintajärjestelmää kehittävä työryhmä/kehittämisryhmä

Asettaminen	
	Ympäristöministeriö asettaa 17.1.2001 LIMS-järjestelmän jatkokehittämistä varten kehittämisryhmän.	

Toimikausi	
	17.1.2001 - 31.12.2001  	

Tausta	
	Ympäristöministeriö asetti 20.4.1999 projektiryhmän ja ohjausryhmän valmistelemaan ympäristöhallinnon laboratorioiden ja näytteenoton tiedonhallintajärjestelmää (LIMS; Laboratory Information Management System). Työssä tarkastellaan sekä Suomen ympäristökeskuksen että alueellisten ympäristökeskusten laboratorioiden ja näytteenoton tarpeita. Projektin tavoitteena on saada yhtenäinen ja toimiva järjestelmä näytteenoton suunnittelusta tulosten luovutukseen SYKEn tutkimuslaboratorioon ja niihin alueellisiin ympäristökeskuksiin, jotka osallistuvat yhteiseen ohjelmiston hankintaan. Ohjelmistoksi hankittiin LimsBOSS -nimisen ohjelmisto. Toimitukseen kuului ohjelmiston sovittaminen ympäristöhallinnon tarpeisiin mukaan lukien näytteenoton suunnittelu ja tietojen siirto PIVET-tietojärjestelmään. Hankkeeseen sisältyi pilottivaihe, jonka aikana järjestelmä sovitettiin ympäristöhallinnon tarpeisiin ja otettiin käyttöön kahdessa pilottiyksikössä. Projektiryhmä on pääosin saanut työnsä päätökseen.	

Tavoitteet	
	Ohjelmiston jatkokehittäminen on tarpeen kaikkien osien käyttöönsaamiseksi, laitteiden kytkemiseksi LIMS:iin, toiminnallisuuden ja raporttien kehittämiseksi ja lisäraporttien määrittelemiseksi. Lisäksi LIMS:ä on kehittävä vastaamaan tulevien rekistereiden, mm. pohjavesirekisteri, tarpeisiin sekä ympäristökeskusten muuttuvien yhteistyökumppaneiden tuomiin tarpeisiin. Myös entisen näytekirjanpitojärjestelmän tulostietojen saatavuus aktiivikäytön jälkeen on selvitettävä.	

Tehtävä	
	Kehittämisryhmän tehtävänä on:

-	Suunnitella ja toteuttaa ohjeistus kehittämisaloitteiden käsittelyä varten.
-	Suunnitella ja toteuttaa toimintaohjeistus virhe-/ongelmatilanteita varten.
-	Sopia sisällöllisten käyttöohjeiden kehittämisestä ja näiden toimittamisesta käyttäjien saataville.
-	Huolehtia siitä, että toimittajalta tilataan palvelusopimuksen edellyttämä kehittämistyö sopimuksen edellyttämässä aikataulussa.
-	Päättää standardijärjestelmän ini-tiedostoon tehtävistä muutoksista.
-	Päättää standardiraporttien sisällöllisistä muutoksista.
-	Selvittää uusien raporttien tarpeellisuus ja näiden toteutusvaihtoehdot.
-	Kartoittaa erityiskoulutustarve (Limsword, Raporttigeneraattori, LimsLink) ja kohderyhmät.
-	Selvittää mitä tietoja ja missä muodossa entisestä näytekirjanpitojärjestelmästä (NKP) tulisi olla saatavissa jatkossakin.	

Organisointi	
		Puheenjohtaja 
Riitta Pehkonen, Suomen ympäristökeskus 	
		
Jäsenet:	
		Olli Järvinen, Suomen ympäristökeskus 	
		Markku Örn, Lapin ympäristökeskus 	
		Raija Paukku, Keski-Suomen ympäristökeskus 	
		
Sihteeri 
Mika Sarkkinen, Pohjois-Pohjanmaan ympäristökeskus 	
		
	Kunkin jäsenen osalta on suluissa esitetty ympäristökeskukset, joiden alueen tarpeita ja kehittämisnäkemyksiä jäsen oman yksikkönsä lisäksi erityisesti edustaa.

jäsen Olli Järvinen, erityistehtävä: Jäte ja kiinteät näytteet, eriytetyt toiminnot (Pirkanmaan ympäristökeskus, Uudenmaan ympäristökeskus, Lounais-Suomen ympäristökeskus, Kaakkois-Suomen ympäristökeskus)

jäsen Raija Paukku, erityistehtävä: Orgaaninen analytiikka, eriytetyt toiminnot (Pohjois-Karjalan ympäristökeskus, Pohjois-Savon ympäristökeskus, Etelä-Savon ympäristökeskus)

jäsen Markku Örn, erityistehtävä: Näytteenoton suunnittelu, peruslims ja siirrot (Pohjois-Pohjanmaan ympäristökeskus, Länsi-Suomen ympäristökeskus, Kainuun ympäristökeskus)

Kehittämisryhmä voi kutsua kokouksiinsa myös ulkopuolisia asiantuntijoita. Toimittajan edustajana toimii Timo Hyvönen tai Jukka Tynnilä WSP OY, jotka kutsutaan tarvittaessa kokouksiin. 

Kehittämisryhmän työtä ohjaa 20.4.1999 asetettu LIMS-ohjausryhmä. Projektiorganisaation toimikausi päättyy 31.12.2001.	

Kustannukset ja rahoitus	
	Alueellisten ympäristökeskusten henkilöiden matkakulut maksetaan momentilta 35.40.21.17 ja muiden henkilöiden matkakulut kunkin viraston määrärahoista. Muiden projektista aiheutuneiden kustannusten maksamisesta sovitaan erikseen.	

	Kansliapäällikkö	Sirkka Hautojärvi	

	
	Hallitusneuvos	Taru Hallberg	
JAKELU	
	Työryhmän jäsenet	

TIEDOKSI	
	maa- ja metsätalousministeriö/MALO
alueelliset ympäristökeskukset
Suomen ympäristökeskus
ympäristöministeriö/osastot, HAL, KVY, VIE, hallinnollinen ylijohtaja, talouspalvelut